“Ὁσίου Ἐφραίμ 
τοῦ Σύρου 


Η ΔΕΥΤΕΡΑ 
ΠΑΡΟΥΣΙΑ 


ΙΕΡΑ ΜΟΝΗ ΠΑΡΑΚΛΗΤΟΥ 
ΩΡΩΠΟΣ ΑΤΤΙΚΗΣ 


ΟΣΙΟΣ Ἐφραίμ. πού ἡ Ἐκκλησία µας ἑορτά- 
ζει στίς 28 Ἰανουαρίου, εἶναι ὁ μεγαλύτερος 
Σύρος ἀσχητικός πατέρας. θεολόγος καί ποιητής. 
Γεννήθηκε τό 306 καί ἀνατράφηκε µέσα σέ χρι- 
στιανικό περιβάλλον. Πολύ νέος, φλεγόμενος ἀπό 
τήν ἀγάπη πρός τό Θεό, ἔγινε μοναχός. Γρήγορα 
ἀναδείχθηκε σέ µεγάλο διδάσκαλο μοναχῶν καί 
λαϊκῶν. 

Συνέθεσε πολυάριθμους καί συγκλονιστικούς 
ὕμνους καί λόγους. Ἡ διδαχή του ὅλους τούς συ- 
νάρπαζε καί πολλούς ἔσωζε. Οἱ κατανυκτικές του 
ὁμιλίες, ἰδίως γιά τή μέλλουσα κρίση καί τόν πα- 
ράδεισο, συνοδεύονταν ἀπό ἀκατάπαυστα δά- 
κρυα. 

Πορεύθηκε στούς οὐρανούς τό 378. Ἡ ηχώ 
ὅμως τῶν λόγων του φτάνει LE τήν ἴδια ζωντάνια 
μέχρι τήν ἐποχή μας. 

Ὁ ἅγιος Γρηγόριος Νύσσης. σ᾽ ἕνα ἐγκώμιό του 
σ᾽ αὐτόν. UE μεγάλο θαυμασμό ἀναφέρει: «Ποιός 
ἀπ᾽ ὅσους ἀναζητοῦν τή χαρά στίς ὑλικές ἀπολαύ- 
σεις καί ἀποστρέφονται τά δάκρυα, ὅταν ἀκούσει 
λίγα ἀπό τά λόγια τοῦ ἁγίου Ἐφραίμ. δέν θά θρη- 
νήσει, δέν θά χλάφψει καί δέν θά θυμηθεῖ τή μέλ- 
λουσα ἀνταπόδοση; Ποιός θά μελετήσει τούς λό - 
Yous του γιά τή μέλλουσα κρίση. δηλαδή τή δευ- 
τέρα. παρουσία τοῦ Χριστοῦ. καί δέν θά νομίσει 

ὅτι βρίσκεται ἀπό τώρα µπροστά στό δικαστήριο 
EXELVO , περιμένοντας ἔντρομος τήν τελική ἀπόφα- 
ση τῆς κατοδίκης του; Ἔτσι ζωγράφισε τό µελλο- 
ντικό δικαστήριο τοῦ Θεοῦ ὁ φημισμένος καί προ- 
φητικότατος ἅγιος. ὥστε τίποτα πλέον νά μήν πα- 
ραμένει ἄγνωστο γι’ αὐτό». 

Ἡ δεύτερη ἔλευση τοῦ Κυρίου εἶναι μιά ἀναμ- 
φισβήτητη ἀλήθεια. Πολλοί ἀπό LAS, tows ἀσυναί- 
σθητα, προσπαθοῦμε νά τήν ἀπωθήσουμε, WS EVO- 
χλητική. σέ κάποια σκοτεινή γωνιά τῆς ψυχῆς µας. 
Ἄλλοι, ἴσως παγιδευμένοι ἀπό τήν οἴηση. τήν 
ἀντιμετωπίζουμε LE φαρισαϊκή αὐτοπεποίθηση. 

Σκοπός τοῦ παρόντος φυλλαδίου εἶναι νά γίνει 
γνωστό στό εὐρύτερο κοινό τό κατανυκτικό καί 
ἀφυπνιστικό κήρυγμα τοῦ ὁσίου Ἐφραίμ. Ἴσως 
ἔτσι µεριχές καλοπροαίρετες ψυχές νά βγοῦν ἀπό 
τό λήθαργο τῶν ψευδαισθήσεων, καθώς θά δοῦν 
παραστατικά ἀπό τώρα τή μεγαλειώδη καί συ- 
γχλονιστική δευτέρα παρουσία τοῦ Κυρίου µας. 


IEPA ΜΟΝΗ ΠΑΡΑΚΛΗΤΟΥ͂ 


Ἡ δευτέρα παρουσία 


Α ΓΑΠΗΤΟΙ µου ἀδελφοί, ἀκοῦστε γιά τή δεύ- 
τερη καί φοθερή παρουσία τοῦ Κυρίου µας 
Ἰησοῦ Χριστοῦ. 

Ἔφερα στό νοῦ µου τήν ὥρα ἐκείνη καί, καθώς 
ἀναλογίστηκα ὅσα πρόκειται τότε νά συμθοῦν 
κατατρόμαξα. Ποιός μπορεῖ νά τά διηγηϑεῖ; Ποιά 
γλώσσα μπορεῖ νά τά περιγράψει; Ποιά αὐτιά 
μποροῦν νά τ’ ἀκούσουν; 

Τότε ὁ Βασιλιάς τῆς οἰκουμένης BG σηκωϑεῖ 
ἀπό τό ϑρόνο τῆς δόξας Του καί ϑά ἔρϑει γιά νά 
κρίνει ὅλους τούς κατοίκους τῆς γῆς, ἀμοίθοντας 
μέ αἰώνια μακαριότητα τούς ἄξιους καί τιµωρώ- 
ντας HE αἰώνια κόλαση τούς ἁμαρτωλούς! 

Ὅταν τά φέρνω αὐτά στό νοῦ µου, τρόμος μέ 
κυριεύει. Παραλύω ὁλόκληρος. Τά μάτια μου δα- 
κρύζουν. Ἡ φωνή µου κόθεται. Τά χείλη µου πα- 
γώνουν. Ἡ γλώσσα µου τρέμει. Οἱ λογισμοί µου 
σταματοῦν. 

Ἂν καί ὁ φόθος µέ πιέζει νά σωπάσω, ἀναγκά- 
ζομαι νά μιλήσω γιά χάρη τῆς δικῆς σας ὠφέλει- 
ας. 

Θά συμθοῦν τόσο μεγόλα καί τρομακτικά γε- 

γονότα, πού οὔτε ἔγιναν ἀπό τήν κτίση τοῦ κό- 
σµου οὔτε ϑά γίνουν σ’ ὅλες τίς γενιές. 

"AV μιά δυνατή θροντή πολλές φορές μᾶς τρο- 
μάζει καί μᾶς κόθει τά πόδια, γιά σκεφτεῖτε, πῶς 
ϑ’ ἀντέξουμε Vv’ ἀκούσουμε τόν ἦχο ἐκείνης τῆς 
σάλπιγγος, πού ϑά ἠχήσει στά οὐράνια δυνατό- 
τερα ἀπό κάϑε θροντή, γιά νά ξυπνήσει ὅλους 
τούς νεκρούς, δίκαιους καί ἄδικους; 

Τότε τά ὀστά τῶν νεκρῶν ϑά συναρμολογη- 
ϑοῦν. Θά προστάξει ὁ μεγάλος Βασιλιάς, πού 
ἐξουσιάζει ὅλη τήν κτίση, κι εὐϑύς ἡ γῆ καί ἡ δά- 
λασσα ϑά δώσουν µέ τρόμο τούς νεκρούς τους. 
Ἀκόμα κι ὅσοι καταστπαράχϑηκαν ἀπό τά ϑηρία, 
ὅσοι φαγώδηκαν ἀπό τά ψάρια ἤ τά ὄρνια, ὅλοι, 
«ἐν ῥιπῇ ὀφδαλμοῦ», δά παρουσιαστοῦν μπροστά 
στόν ἀδέκαστο Κριτή. 

Τότε οἱ ποταμοί καί οἱ πηγές δά ἐξαφανιστοῦν 
τ’ ἀστέρια δά πέσουν ὁ ἥλιος ϑά σθήσει, ἡ σελή- 
νη ϑά χαϑεῖ. 

Ἄγγελοι σταλμένοι ἀπό τό Θεό ϑά διασχίζουν 
τήν ὑφήλιο καί δά συγκεντρώνουν τούς ἐκλε- 
κτούς ἀπό κάϑε σημεῖο τῆς γῆς. 

Τότε 8 ἀντικρύσουμε «νέους οὐρανούς καί νέα 
γῆ» (Β΄ Πέτρ. 3:13), σύμφωνα μέ τήν ὑπόσχεση 
τοῦ Κυρίου. 

Πῶς 8 ἀντέξουμε, ὅταν δά δοῦμε νά ἑτοιμάζε- 
ται ὁ φοθερός ϑρόνος καί νά προθάλλει ὁ Σταυ- 
ρός, πού πάνω του ϑυσιάστηκε ἑκούσια ὁ Χρι- 
στός γιά μᾶς; Τότε δά ϑυμηϑοῦμε καί δά κατανοή- 
σουµε τό λόγο τοῦ Κυρίου γιά «τό σημάδι τοῦ Υἱοῦ 
τοῦ ἀνδρώπου» (Ματϑ. 24:30). Τότε δά πληροφο- 
ρηδοῦμε ὅλοι, ὅτι πρόκειται νά παρουσιαστεῖ ὁ 
μεγάλος Βασιλιάς. Th φοθερή ἐκείνη ὥρα, ὁ καθέ- 
νας µας δά συλλογίζεται τίς πράξεις του καί δά 
σκέφτεται τί 8a Τοῦ ἀπολογηϑεῖ... 

Ὅταν 8’ ἀκούσουμε τή θροντερή ἐκείνη φωνή 
ἀπό τά ὕψη τ᾽ οὐρανοῦ νά διακηρύσσει, «Νά, ὁ 
Νυμφίος ἔρχεται» (Ματϑ. 25:6), «Ὁ Κριτής φτάνει 
γιά νά κρίνει ζωντανούς καί νεκρούς», τότε, ἀπό 
τήν κραυγή ἐκείνη, δά σαλέψουν συϑέμελα τά 
ἔγκατα τῆς γῆς, ἀπ’ τή μιάν ἄκρη ὥς τήν ἄλλη. 
Τότε, ἀδελφοί μου, στενοχώρια καί φόθος καί 
τρόμος ϑά καταλάθει κάϑε ἄνδρωπο yr αὐτά 
πού ϑά συμθοῦν στήν οἰκουμένη. Οἱ δυνάμεις τῶν 
οὐρανῶν δά σαλευϑοῦν. Οἱ οὐρανοί δά σχιστοῦν. 
Καί ὁ Βασιλεύς τῶν θασιλέων ὁ ἅγιος καί ἔνδοξος 
Θεός µας, δά παρουσιαστεῖ σάν ἀστραπή φοθε- 
pr, μέ ἐξουσία καί δόξα ἀπερίγραπτη. 


Ἔκσταση καί φρίκη δά μᾶς κυριέψουν τήν ὥρα 
ἐκείνη, ὅταν δά καδίσει στό κριτήριο ὁ ἀμερόλη- 
πτος Κριτής καί 8 ἀνοίξει τά φοθερά θιθλία, 
ὅπου εἶναι γραμμένα τά ἔργα καί τά λόγια µας, 
ὅλα ὅσα κάναμε καί εἴπαμε στήν ζωή αὐτή, νομί- 
ζοντας ὅτι μποροῦμε ν’ ἀπατήσουμε τόν καρδιο- 
γνώστη Θεό. 

"O! Πόσα δάκρυα πρέπει νά χύνουμε, ὅταν 
συλλογιζόμαστε ἐκείνη τήν ὥρα! Καί ὅμως, εἴμα- 
στε τόσο ἀμελεῖς! 

Πόσο ϑά κλάψουμε καί δά στενάξουµε τότε, 
ὅταν ϑά δοῦμε ἀπό τό ἕνα µέρος τίς µεγάλες δω- 
ρεές καί τήν ἀσύλληπτη μεγαλοπρέπεια καί λα- 
μπρότητα τῆς θασιλείας τῶν οὐρανῶν, πού 8’ 
ἀπολαύσουν ὅσοι πάλεψαν σκληρά γιά νά τηρή- 
σουν τίς ἐντολές τοῦ Κυρίου, καί ἀπό τό ἄλλο µέ- 
ρος τίς φοθερές τιμωρίες, πού ϑά ὑποστοῦν ὅσοι 
ὑτποδουλώϑηκαν στήν ἁμαρτία! Καί στή μέση, 
ἔντρομοι, ὅλοι οἱ ἄνδρωποι, ἀπό κάδε φυλή, ἀπό 
τόν πρωτόπλαστο Αδάμ ὥς τόν τελευταῖο, δά 

γονατίζουν καί δά προσκυνοῦν τό Θεό, σύμφωνα 
μέ τό λόγο τῆς Γραφῆς: «Ἐγώ, ὁ ζωντανός Κύριος, 
τό λέω πώς ὅλοι ϑά μέ προσκυνήσουν» (Ρωμ. 
14:11). 

Τότε ὅλη ἡ ἀνδρωπότητα, καθώς ϑά θρίσκεται 
ἀνάμεσα στή ζωή καί στό ϑάνατο, ἀνάμεσα στή 
µακάρια ἀνάπαυση καί στήν αἰώνια καταδίκη, δά 
περιμένει µέ ἀγωνία τή φοθερή Κρίση. Καί κανέ- 
νας τήν ὥρα αὐτή δέν ϑά μπορεῖ νά θοηϑήσει τόν 
διπλανό του. 

Θά ρωτηδοῦν οἱ ἐπίσκοποι καί γιά τόν δικό 
τους τρόπο ζωῆς καί γιά τό ποίμνιό τους. Θά 
τούς ζητηϑεῖ λόγος γιά τά λογικά πρόθατα, πού 
παρέλαθαν ἀπό τόν ἀρχιποιμένα Χριστό. Ἂν 
ἀπό ἀμέλειά τους χάϑηκε κάποιο πρόθατο, τό 
αἷμα του ϑά ζητηϑεῖ ἀπό τούς ἴδιους. Παρόμοια 
καί οἱ ἱερεῖς δά δώσουν λόγο γιά τίς ἐνορίες τους. 
Ἐπίσης καί κάϑε πιστός δά δώσει λόγο γιά τόν 
ἑαυτό του, γιά τό σπίτι του, γιά τή γυναίκα του, 
γιά τά παιδιά του, γιά τούς ὑπαλλήλους καί τούς 
δουλευτάδες του. 

Θά ἐξεταστοῦν θασιλιάδες καί ἄρχοντες, 
πλούσιοι καί φτωχοί, μικροί καί μεγάλοι, γιά ὅλα 
ὅσα ἔκαναν: «Γιατί ὅλοι µας πρέπει νά παρουσια- 
στοῦμε μπροστά στό θῆμα τοῦ Χριστοῦ, γιά νά 
πάρει καϑένας τήν ἀμοιθή του ἀνάλογα μέ τά 
ὅσα καλά ἤ κακά ἔπροξε O αὐτή τή ζωή» (Β΄ Κορ. 
5:10); 

Ὅλων µας τά ἔργα δά ἐρευνηϑοῦν καί δά φα- 
νερωϑοῦν µπροστά σέ ἀγγέλους καί ἀνϑρώπους. 
Οἱ ἐχϑροί τοῦ Χριστοῦ ϑά κατασυντριθοῦν. Θά 
καταργηϑεῖ κάϑε ἀρχή καί ἐξουσία καί δύναμη (Α΄ 
Κορ. 15:24). Τότε, καθώς εἶναι γραμμένο, ὁ Κύριος 
δά ξεχωρίσει «τά πρόθατα ἀπό τά κατσίκια» 
(Ματθ. 25:32). Ἔτσι, ὅσοι ἔχουν καλά ἔργα καί 

πνευματικούς καρπούς, δά χωριστοῦν ἀπό τούς 
ἄκαρπους καί τούς ἁμαρτωλούς. 

Οἱ πρῶτοι δά λάμψουν σόν τόν ἥλιο, γιατί φύ- 
λαξαν τίς ἐντολές τοῦ Θεοῦ. Αὐτοί εἶναι οἱ ἐλεήμο- 
νες, οἱ φιλόξενοι, οἱ θοηϑοί τῶν δυστυχισµένων οἱ 
συμπαραστάτες τῶν ἀσϑενῶν οἱ προστάτες τῶν 
φτωχῶν καί τῶν ὀρφανῶν ὅσοι ἔντυναν τούς 
γυμνούς, ὅσοι ἐπισκέπτονταν τούς φυλακισµέ- 
νους, ὅσοι ἔγιναν φτωχοί γιά τόν ττλοῦτο πού 
ὑπάρχει στούς οὐρανούς, ὅσοι συγχώρησον τά 
παραπτώματα τῶν ἀδελφῶν τους, ὅσοι φύλα- 
ξαν τή σφραγίδα τῆς πίστεως ἀκέραιη καί ἀμό- 
λυντη ἀπό κάδε αἵρεση. Αὐτούς δά τούς θάλει 
στά δεξιά Του, ἐνῶ τούς ἁμαρτωλούς στ’ ἀριστε- 
ρά Του. 

Οἱ δεύτεροι εἶν’ ἐκεῖνοι πού παρόργιζαν τόν 
καλό Ποιμένα καί περιφρονοῦσαν τούς λόγους 
Του. Εἶναι οἱ περήφανοι, οἱ ἀδιόρϑωτοι, οἱ φίλοι 
τῶν διασκεδάσεων καί τῶν ἀπολαύσεων ὅσοι ξό- 
δεψαν στήν ἀκολασία καί τή μέϑη καί τήν ἀστγλα- 
χνία ὁλόκληρο τό χρόνο τῆς ζωῆς τους, σάν 
ἐκεῖνο τόν πλούσιο πού ποτέ δέν ἐλέησε τόν 
φτωχό Λάζαρο (Λουκ. 16:19-31). Αὐτοί 86 καταδι- 
καστοῦν καί δά σταϑοῦν στ’ ἀριστερά, γιατί δέν 
ἔδειξαν συμπόνια. Ἦταν σκληροί καί δέν εἶχαν 
καρπούς μετάνοιας, δέν εἶχαν λάδι στά λυχνάρια 
τους (θλ. Ματϑ. 25:1-12). Ὅσοι ὅμως ἀγόρασαν 
τό λάδι τῆς ἐλεημοσύνης ἀπό τούς φτωχούς καί 
γέμισαν τά λυχνάρια τους, δά σταϑοῦν στά δεξιά, 
κρατώντας τα ἀναμμένα, ἔνδοξοι καί χαρωποί, 
καί 8’ ἀκούσουν τή γαλήνια ἐκείνη καί ποδητή 
φωνή: «Ἐλᾶτε, οἱ εὐλογημένοι ἀπ᾽ τόν Πατέρα 
μου, κληρονομῆστε τή θασιλεία, πού σᾶς ἔχει 
ἑτοιμαστεῖ ἀπ᾽ τήν ἀρχή τοῦ κόσμου» (Ματϑ. 
25:34). 


Ὅσοι πόλι εἶναι στ’ ἀριστερά, 8’ ἀκούσουν τήν 
ὀδυνηρή ἐκείνη καί φοθερή ἀπόφαση: «Φύγετε 
ἀπό μπροστά µου, καταραμένοι πηγαίνετε στήν 
αἰώνιοι φωτιά, πού ἔχει ἑτοιμαστεῖ γιά τό διάθολο 
καί τούς δικούς του» (Ματϑ. 25:41). Ὅπως δέν 
ἐλεήσατε, ἔτσι τώρα δέν ϑά ἐλεηϑεῖτε. Ὅπως δέν 
ἀκούσατε τή φωνή Μου, οὔτ᾽ Ἐγώ τώρα δ᾽ 
ἀκούσω τόν ἀπαρηγόρητο ϑρῆνο σας. Γιατί δέν 
Μέ ϑρέψατε ὅταν πεινοῦσα. Δέν Μέ ποτίσατε 
ὅταν διψοῦσα. Δέν Μέ φιλοξενήσατε ὅταν ἦρϑα 
κοντά σας. Δέν Μέ ντύσατε ὅταν ἤμουν γυμνός. 
Δέν M’ ἐπισκεφϑήκατε ὅταν ἤμουν ἄρρωστος 
οὔτε ὅταν ἤμουν στή φυλακή. Δέν ὑπηρετήσατε 
Ἐμένα. Σέ ἄλλο κύριο γίνατε ὑπηρέτες καί δοῦλοι, 
στό διάθολο. Φύγετε λοιπόν µακριά Μου, ἐργά- 
τες τῆς ἀδικίας. 

Τότε δά ὁδηγηϑοῦν αὐτοί στήν αἰώνια κόλαση, 
ἐνῶ οἱ δίκαιοι στήν αἰώνιο ζωή (BA. Ματθ. 25:41- 
46). 

Αλίμονο σ’ ἐκείνους πού ἀφήνουν ἀνεκμετάλ- 
λευτο τόν καιρό τοῦτο τῆς μετάνοιας καί παραδί- 
νονται σέ τράγµατα ἄσκοπα καί γελοῖα. Θά ζη- 
τήσουν τότε τό χρόνο πού ξόδεψαν μάταια, καί 
δέν ϑά τόν θροῦν. Αλίμονο σ᾽ ἐκείνους πού δίνουν 
σημασία σέ πνεύματα πλάνης καί διδασκαλίες 
δαιμονικές, γιατί αὐτά δά τούς ἐξασφαλίσουν τήν 
καταδίκη στήν ἄλλη ζωή. Αλίμονο σ’ ἐκείνους 
πού ἀσχολοῦνται HE μαντεῖες καί ἀνηϑικότητες. 
Αλίμονο ο’ ἐκείνους πού στεροῦν ἀπό τούς ἐργά- 
τες τόν δίκαιο μισθό τους, γιατί εἶναι ὅμοιοι μ’ 
αὐτούς πού χύνουν αἷμα. Αλίμονο σ’ ἐκείνους πού 
κρίνουν ἄδικα, δικαιώνοντας τό φταίχτη καί KATA- 
δικάζοντας τόν ἀθῶο. Ἀλίμονο σ’ ἐκείνους πού 

μολύνουν τήν ἁγία πίστη µας μ’ αἱρετικές διδα- 
σκαλίες ἤ συναναστρέφονται μ’ αἱρετικούς. Αλί- 
μονο σ’ ἐκείνους πού ἔχουν τ’ ἀνόητα πάδη τοῦ 
φϑόνου καί τοῦ μίσους. Καί γιά νά μή λέω πολλά: 
Ἀλίμονο σ’ ἐκείνους πού δά θρεϑοῦν στ’ ἀριστερά 
τή φοθερή μέρα τῆς Κρίσεως. Θά κλάψουν πικρά 
ἀλλ᾽’ ἀνώφελα, ὅταν 8’ ἀκούσουν τήν ὀδυνηρή 
ἐκείνη ἀπόφαση: «Φύγετε ἀπό μπροστά µου, κα- 
ταραμένοι' πηγαίνετε στήν αἰώνιο φωτιά» (Ματϑ. 
25:41). 

Ὅσοι ἔχετε δάκρυα καί κατάνυξη, ϑρηνῆστε 
μαζί μου. 

Ὅταν συλλογίζομαι τόν αἰώνιο ἐκεῖνο χωρι- 
σμό, νιώϑω ἀθάσταχτη θλίψη. Γιατί τότε ἀποχω- 
ρίζονται ὁ ἕνας ἄνδρωπος ἀπό τόν ἄλλο καί φεύ- 
γουν σέ ἀποδημία πού δέν ἔχει ἐπιστροφή. Ποιός 
εἶναι τόσο σκληρόκαρδος καί ἀναίσθητος, ὥστε 
νά μήν κλάψει ἀπό δῶ γιά τήν ὥρα ἐκείνη; 

Τότε, ὅσοι ἦταν κάποτε θασιλιάδες, ϑά ὀδύρο- 
νται σάν αἰχμάλωτοι. 

Τότε ϑά στενάζουν οἱ ἄρχοντες καί οἱ ἄσπλα- 
χνοι πλούσιοι καί δά ζητοῦν θοήϑεια, ἀλλά κανείς 
δέν ϑά τούς δίνει. Nati ἐκεῖ δέν ἔχουν καμιάν ἀξία 
οὔτε ὁ πλοῦτος οὔτε οἱ κόλακες. Καί δέν 9G 
θροῦν ἔλεος, ἐπειδή δέν ἐλέησαν κανένα. 

Τότε 8’ ἀποχωριστοῦν γονεῖς ἀπό τά παιδιά 
τους καί φίλοι ἀπό τούς φίλους τους. 

Τότε ϑά διαλυϑοῦν οἱ συζυγικοί δεσμοί πού δέν 
κρατήϑηκαν ἀμόλυντοι καί ἁγνοί. 

Τότε 8’ ἀποδιωχτοῦν οἱ παρϑένοι στό σῶμα 
ἀλλ’ ἄκαρδοι καί ἄσπλαχνοι στόν τρόπο, γιατί ἡ 
κρίση δά εἶναι ἀνελέητη σ᾽ ὅποιον δέν εἶχε ἔλεος 
(Ἰακ. 2:13). 

Θά παραλείψω ὅμως τά πολλά, γιατί κυριεύ- 
opal ἀπό φόθο καί φρίκη. Ἄγγελοι φοθεροί 8’ 

ἀπομακρύνουν θίαια ὅλους τούς ἀμετανόητους 
ἀσεθεῖς, πού δά τρίζουν HE τρόμο τά δόντια τους 
καί δά γυρίζουν συχνά, γιά νά θλέπουν τούς δι- 
καίους καί τήν εὐδαιμονία πού ἔχασαν. Θά θλέ- 
πουν τό φῶς ἐκεῖνο τό περίλαμπρο καί τά κάλλη 
τοῦ παραδείσου. Θά θλέπουν τούς γνωστούς 
τους στήν τρισµακάρια ἐκείνη χώρα καί τίς µεγά- 
λες δωρεές, πού ϑά παίρνουν ἀπό τό Βασιλιά τῆς 
δόξας ὅσοι ἀγωνίστηκαν γιά τή σωτηρία τους σ’ 
αὐτόν τόν κόσμο. 

Ὕστερ; ἀπό λίγο, ἀφοῦ ϑά ἔχουν ἀποχωριστεῖ 
ἀπ’ ὅλους τούς δικαίους καί τούς φίλους καί τούς 
γνωστούς τους, 8’ ἀποχωριστοῦν κι ἀπ’ αὐτόν 
τό Θεό. Δέν ϑά μποροῦν πιά νά θλέπουν τή χαρά 
καί τό (Φῶς τό ἀληϑινό. 

Τέλος, ϑά ὁδηγηϑοῦν στίς διάφορες κολάσεις 
γιά νά παραδοθοῦν στήν αἰώνια τιμωρία. 

Τότε, θλέποντας τήν τέλεια ἐγκατάλειψή τους, 
θλέποντας ὅτι κάϑε ἐλπίδα τους χάϑηκε, θλέπο- 
ντας ὅτι κανένας πιά δέν μπορεῖ νά τούς θοηδή- 
σει, δά λένε κλαίγοντας ἀπαρηγόρητα μέ πικρά 
δάκρυα: 

“QO! Πόσο καιρό χάσαμε στήν ἀμέλεια! Πόσο 
χλευαστήκαμε ἀπό τόν πονηρό! Ὅταν ἀκούγαμε 
στίς Γραφές νά μιλάει ὁ ἴδιος ὁ Θεός, ὄχι µόνο δέν 
προσέχαμε, ἀλλά καί γελούσαμε. Τώρα κραυγά- 
ζουμε, κι Αὐτός ἀποστρέφει τό πρόσωπό Του 
ἀπό μᾶς! Τί μᾶς ὠφέλησαν λοιπόν τ’ ἀγαθά τοῦ 
κόσμου; Ποῦ εἶναι ὁ πατέρας καί ἡ μάνα πού μᾶς 
γέννησαν; Ποῦ εἶναι οἱ ἀδελφοί; Ποῦ τά παιδιά; 
Ποῦ οἱ φίλοι; Ποῦ ὁ πλοῦτος; Ποῦ τά ὑπάρχοντα; 
Ποῦ οἱ ἄρχοντες κι οἱ ἡγεμόνες; Κανένας ἀπ’ 
ὅλους αὐτούς δέν μπορεῖ τώρα νά μᾶς σώσει. 
Οὔτε κι ἐμεῖς μποροῦμε νά θοηϑήσουμε τούς ἑαυ- 
τούς μας. Ἀλλά ἐγκαταλειφϑήκαμε ἐντελῶς κι 

ἀπό τό Θεό κι ἀπό τούς ἁγίους. Τί μποροῦμε λοι- 
TOV νά κάνουμε; Τώρα πιά δέν εἶναι καιρός µετά- 
νοιας. Δέν Ισχύουν πιά οἱ προσευχές. Δέν ὤφε- 
λοῦν πιά τά δάκρυα. Δέν ὑπάρχουν πιά οἱ πωλη- 
τές τοῦ λοδιοῦ, δηλαδή οἱ φτωχοί καί οἱ δυστυχι- 
σμένοι. “Όταν μᾶς παρακαλοῦσαν ν’ ἀγοράσου- 
με, ἐμεῖς κλείναμε τ’ αὐτιά µας. Τώρα ζητᾶμε καί 
δέν θρίσκουμε. Δέν ὑπάρχει λύτρωση γιά μᾶς, 
τούς ἀξιοϑρήνητους. Δέν δά θροῦμε εὐσπλαγχνία, 
γιατί δέν εἴμαστε ὄξιοι”. 

Τότε λοιπόν ϑά πάει ὁ καθένας στόν τόπο τῶν 
θασάνων στόν τόπο πού ὁ ἴδιος ἑτοίμασε γιά τόν 
ἑαυτό TOU HE τίς πονηρές πράξεις του, ἐκεῖ «ὅπου 
τό σκουλήκι δέν πεθαίνει καί ἡ φωτιά δέν σθήνει» 
(Μάρκ. 9:44). 


Νά, ἀκούσατε τί κερδίζουν ὅσοι ἀμελοῦν καί 
ραϑυμοῦν καί δέν μετανοοῦν. Ἀκούσατε πῶς 
χλευάζονται ὅσοι χλεύαζαν τίς ἐντολές τοῦ Κυρί- 
ου. 


Ὁ Πέτρος, ὁ κορυφαῖος τῶν ἀποστόλων μᾶς 
προειδοποιεῖ γιά τήν ἡμέρα ἐκείνη λέγοντας: «Ἡ 
ἡμέρα τοῦ Κυρίου ϑά ἔρϑει ὅπως ὁ κλέφτης τή νύ- 
χτα, καί τότε οἱ οὐρανοί δά ἐξαφανιστοῦν μέ τρο- 
μερό πάταγο, τά στοιχεῖα τῆς φύσεως δά διαλυ- 
ϑοῦν στή φωτιά, καί ἡ γῆ, ὅπως καί ὅλα ὅσα ἔγι- 
ναν πάνω σ᾽ αὐτήν δά κατοκαοῦν» (Β΄ Πέτρ. 3:10). 
Ἀλλά καί πρωτύτερα, ὁ ἴδιος 6 Δεσπότης καί Κύ- 
ριός µας μᾶς ἀποκάλυιψε τά ἑξῆς: «Προσέξτε κα- 
λά τούς ἑαυτούς σας. Μήν παραδοδεῖτε στήν 
κραιπάλη καί στή μέϑη καί στίς θιοτικές ἀνάγκες, 
καί σᾶς αἰφνιδιάσει ἡ ἡμέρα ἐκείνη. Γιατί δά ἔρϑει 
σάν τήν παγίδα σέ ὅλους τούς ἀνϑρώπους πού 

κατοικοῦν στή γῆ» (Λουκ. 21:34-35). Καί ἀλλοῦ: 
«Μπεῖτε ἀπό τή στενή πύλη... Στενή εἶναι ἡ πύλη 
καί γεμάτη δυσκολίες ἡ ὁδός πού ὁδηγεῖ στή ζωή» 
(Ματϑ. 7:13-14). 

Αδελφοί µου, ἄς θαδίσουµε τόν δύσκολο αὐτό 
δρόμο γιά νά κληρονομήσουμε τήν αἰώνια ζωή. 

Αὐτός ὁ δρόμος ἀπαιτεῖ μετάνοια, νηστεία, 
προσευχή, ἀγρυπνία, ταπεινοφροσύνη, περιφρό- 
νηση τῆς σάρκας, ἐπιμέλεια τῆς ψυχῆς, ἐλεημοσύ- 
νη, δάκρυα, πένϑος. Νά μισεῖται κανείς καί νά μή 
μισεῖ: νά συγχωρεῖ αὐτούς πού τοῦ κάνουν κακό: 
v’ ἀδικεῖται καί νά εὐεργετεῖ: τέλος, νά χύσει καί 
τό αἶμα του γιά τό Χριστό, ὅταν οἱ περιστάσεις τό 
ἀπαιτήσουν. 

Αντίθετα, εἶναι «πλατειά ἡ πύλη καί εὐρύχωρη 
ἡ ὁδός πού ὁδηγεῖ στήν καταστροφή» (Ματϑ. 
7:13). Ἡ πορεία αὐτοῦ τοῦ δρόμου ἐδῶ εἶναι εὐχά- 
ριστη, ἀλλά ἐκεῖ εἶναι ϑλιθερή. Ἐδῶ εἶναι γλυκιά, 
ἐκεῖ ὅμως πικρότερη κι ἀπό τή χολή. Ἐδῶ εἶναι 
εὔκολη, ἐκεῖ ὅμως δύσκολη καί ὀδυνηρή. Γνωρί- 
σµατα αὐτῆς τῆς πορείας εἶναι ἡ πορνεία, ἡ μοι- 
χεία, ἡ ἀσέλγεια, ἡ εἰδωλολατρία, ἡ φιλονικία, ὁ 
ϑυμός, ἡ διχόνοια, οἱ φθόνοι, οἱ φόνοι, τά γλέντια, 
τά πολυτελή γεύματα, ἡ λαιμαργία καί τά ὅμοια 
μ᾽ αὐτά. Μά τό χειρότερο ἀπ’ ὅλα, ἡ ἀμετανοη- 
σία καί ἡ τέλεια λησμοσύνη τῆς ὥρας τοῦ ϑανά- 
του. 

Αὐτή τήν ἡμέρα τῆς δευτέρας παρουσίας τοῦ 
Χριστοῦ συλλογίστηκαν οἱ ἅγιοι μάρτυρες καί δέν 
λυπήδηκαν τά σώματά τους, ἀλλά ὑπέμειναν κά- 
δε εἶδος θασάνων µέ χαρά καί HE τήν προσδοκία 
τῶν οὐράνιων στεφανιῶν. Γιά τόν ἴδιο λόγο ἀγω- 
νίστηκαν στίς ἐρημιές καί στά θουνά, µέ νηστεία 
καί ἁγνεία, ὄχι µόνο ἄνδρες, ἀλλά καί γυναῖκες, 
θαδίζοντας καρτερικά τό στενό καί ϑλιμμένο µο- 

νοπάτι, κι ἔτσι κέρδισαν τή θασιλεία τῶν οὐρα- 
νῶν. 

Αὐτό τό φοθερό δικαστήριο συλλογίστηκε καί 
ὁ μακάριος Δαθίδ, γι’ αὐτό ἔθρεχε κάϑε νύχτα μέ 
δάκρυα τό στρῶμα του καί παρακαλοῦσε τό 
Θεό, λέγοντας: «Κύριε, ...μή µέ δικάσεις, τό δοῦλο 
σου, γιατί κανένας ζωντανός δέν εἶναι δίκαιος 
μπροστά σου» (Ψαλμ. 142:2). 


216 


ΚΟ 


Ἐμπρός λοιπόν κι ἐμεῖς, πρίν φτάσει ἡ μέρα 
ἐκείνη, πρίν τελειώσει τό πανηγύρι τῆς σύντομης 
τούτης ζωῆς, πρίν ἔρϑει ὁ Θεός καί μᾶς θρεῖ 
ἀπροετοίμαστους, ἄς ἑτοιμαστοῦμε γιά τήν ὑπο- 
δοχή Του µέ ἐξομολόγηση, µέ μετάνοια, μέ νη- 
στεία, μέ δάκρυα, HE ἀγαϑοεργίες. 

Προσέξτε, μήν τολμήσει κανείς νά πεῖ ὅτι δέν 
ἁμάρτησε. Ὅποιος τό λέει αὐτό, εἶναι τυφλός καί 
ἀπατᾶ τόν ἑαυτό του, μή γνωρίζοντας ὅτι ὁ σα- 
τανάς μπορεῖ νά τόν κυριεύει καί µέ λόγια καί μέ 
ἔργα καί µέ τήν ἀκοή καί µέ τήν ὅραση καί µέ τήν 
ἁφή καί µέ τούς λογισμούς. Ποιός μπορεῖ νά καυ- 
χηϑεῖ ὅτι ἔχει ἁγνή καρδιά καί καθαρές ὅλες τίς 
αἰσθήσεις του; Κανένας δέν εἶναι ἀναμάρτητος, 
κανένας δέν εἶναι καθαρός, παρά µόνο Ἐκεῖνος, 
πού, ἄν καί πλούσιος, «ἐπτώχευσε» γιά μᾶς. 
Αὐτός µόνο εἶναι ἀναμάρτητος. Αὐτός θαστάζει 
τήν ἁμαρτία τοῦ κόσμου καί δέν θέλει τό θάνατο 
τῶν ἁμαρτωλῶν ἀλλά τή σωτηρία τους. Σ᾽ Αὐτόν 
ἄς καταφύγουμµε κι ἐμεῖς, γιατί ὅσοι ἁμαρτωλοί 
πῆγαν κοντά Του, σώϑηκαν. 

"AS μήν ἀπελπιστοῦμε, ἀδελφοί µου, γιά τή 
σωτηρία µας. Ἁμαρτήσαμε; Ἂς μετανοήσουμε. 
Μύριες φορές ἁμαρτήσαμε; Μύριες φορές Gs µε- 
τανοήσουμε. Γιά κάϑε ἔργο ἀγαϑό χαίρεται ὁ Θε- 

6s, ἐξαιρετικά ὅμως χαίρεται γιά μιά ψυχή πού 
HETAVOEI. 

Ἐλᾶτε λοιπόν ἄς πέσουµε στά πόδια Του κι ἄς 
ἐξομολογηδοῦμε τίς ἁμαρτίες µας. 

Δόξα στή φιλανϑρωπία Του. 

Δόξα στή μακροϑυμία Του. 

Δόξα στήν ἀγαθότητα καί τή συγκατάθασή 
Του. 

Δόξα στήν εὐσπλαχνία Του. 

Δόξα στή Βασιλεία Του. 

Δόξα καί τιµή καί προσκύνηση στό ὄνομα τοῦ 
Πατρός καί τοῦ Υἱοῦ καί τοῦ Ἁγίου Πνεύματος, 
στούς αἰῶνες τῶν αἰώνων. Ἀμήν. 


ΔΙΑΝΕΜΕΤΑΙ ΔΩΡΕΑΝ 


